da de da de da de fi en en en sv da nl de bar da da da da fr da da da en da da da da da da da da de de da da es da da it da de
En gård (næsten) kun for børn | Dansk Skoleforening for Sydslesvig e.V.
Udflugt Christian Christiansen har lavet sin bondegård om til en kæmpe legeplads til børn.
Forleden tog 41 børn og syv voksne fra Egernførde Børnehave til Joldelund for at tilbringe en dag på Christian Christiansen berømte børnegård.
Det var et meget kærligt sammensat program. Christian Christiansen har virkelig sans for detaljer. Gården er én stor børnelegeplads, som byder både børn og voksne hjertelig velkommen, siger pædagog Kirsten Wiedemann.
Christian underholdt med akkordeonmusik og små historier. Der var geder, der lavede kunster, en nostalgisk karrusel, et legehus, en rutsjebane, en skildpadde, der hedder Emma og meget mere. Børnene var i fuld gang, lige indtil Christian åbnede sin fodboldbane, siger hun.
Her var det så muligt at køre rundt i forskellige køretøjer, og børnene måtte selv styre, gasse op og bremse dem.
Bagefter susede Christian af sted med børnene i en gammel brandbil.
Som afslutning kørte Christian med os en tur gennem Joldelund i sit tog. På vejen hjem til Egernførde fik de fleste børn sig en lille lur, - helt sikkert drømte de om de rigtig mange gode oplevelser, siger Kirsten Wiedemann.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg